Gertrude Rwakatare

Gertrude Pangalile Rwakatare (født 31. desember 1950 i Tanganyikaterritoriet, død 20. april 2020 i Dar-es-Salaam i Tanzania) var en tanzaniansk politiker og protestantisk religiøs leder. Hun var overhode for Mikocheni B Assemblies of God, en tanzaniansk pinsekirke tilknyttet Assemblies of God Tanzania. Hun var gift.

Biografi
I 1987, under Tanzanias sosialistiske era, grunnla Rwakatare St. Mary's school group, som skulle favne en rekke skoler fra forskoler til barneskoler, videregående skoler (som St Mary's Mbeya Secondary School) og en lærerhøyskole.

I 1995 grunnla Rwakatare Mikocheni B Assemblies of God. Forut for dette arbeidet hun som personalansvarlig for havnevesenet i Dar es Salaam. Hun tok doktorgrad i Community Development and Christian Educationfra Moody Bible Institute i Chicago. Rwakatare etablerte i 2006 Bright Future Orphanage Centre for om lag 700 barn med finansiering fra medlemmer av Mikocheni B og internasjonale organisasjoner.

Politisk var hun medlem av partiet CCM og ble utnevnt i 2007 til medlem av parlamentet av Tanzanias president Jakaya Kikwete.

Rwakatare døde i Dar es Salaam den 20. april 2020, i en alder av 69 år, av covid-19.

Referanser

Eksterne lenker
https://web.archive.org/web/20160304063131/http://www.raiamwema.co.tz/mada/getrude-rwakatare
https://web.archive.org/web/20150801194332/http://mountainoffiretz.org/
http://www.mwananchi.co.tz/habari/Siasa/CCM-yapitisha-wagombea-ubunge/-/1597332/2832322/-/6r2nhnz/-/index.html
https://www.youtube.com/watch?v=k5dJtkCHSa4

Tanzanianske politikere
Pastorer og predikanter i Pinsebevegelsen
Dødsfall relatert til covid-19 i Tanzania
Politikere ofre for covidpandemien
Protestantiske religiøse ledere ofre for covidpandemien